Návrh komuniké

	Vláda Slovenskej republiky na svojom zasadnutí dňa ..................... vyslovila súhlas s pripojením sa Slovenska k Medzinárodnému kódexu správania sa proti šíreniu balistických rakiet. Šírenie systémov balistických rakiet schopných niesť zbrane hromadného ničenia predstavuje stupňujúcu hrozbu pre medzinárodný mier a bezpečnosť vo svete. Prijatie kódexu ako politicky záväzného dokumentu je chápané ako prvý krok, ktorý umožní uplatňovanie dohodnutých opatrení a bude základom pre ďalšie rozpracovanie programu boja proti šíreniu balistických rakiet.